ખેરાળી વાવ

ખેરાળી વાવ અથવા રાજબાઈની વાવ ગુજરાતના સુરેન્દ્રનગર જિલ્લાના વઢવાણ તાલુકાના ખેરાળી ગામમાં આવેલી વાવ છે. આ વાવની અંદરના સંસ્કૃત ભાષા અને દેવનાગરી લિપિમાં લખાયેલ શિલાલેખ મુજબ તેનું બાંધકામ સન ૧૪૬૩માં થયું હતું. લોકવાયકા પ્રમાણે પરમાર રાજા જગદેવના મંત્રી લખધીર સિંહે પોતાની પત્નીની યાદમાં આ વાવ બનાવી હતી. શિલાલેખ મુજબ તેનું નામ વેજલદેવી હતું. વાવના પ્રથમ કૂટના ગવાક્ષમાં માત્રી માતા અને ચામુંડા માતાની પ્રતિમા છે. વાવ સાત માળ ધરાવે છે. તેમાં ૧૦૮ પગથિયાં છે અને તે ૧૧૦ ફૂટ ઉંડી છે. સંદર્ભ